Document ID: 31988R3817

*****
ΚΑΝΟΝΙΣΜΟΣ (ΕΟΚ) αριθ. 3817/88 ΤΗΣ ΕΠΙΤΡΟΠΗΣ
της 7ης Δεκεμβρίου 1988
για λεπτομέρειες εφαρμογής του καθεστώτος περιορισμού της εγγυήσεως στον τομέα του αιγοπροβείου κρέατος για την περίοδο 1989
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1115/88 (2), και ιδίως το άρθρο 9α παράγραφος 5,
Εκτιμώντας:
ότι το άρθρο 9α του κανονισμού (ΕΟΚ) αριθ. 1837/80 καθιέρωσε ένα καθεστώς περιορισμού της εγγύησης που εφαρμόζεται ξεχωριστά, αφενός μεν, στις περιοχές όπου εφαρμόζεται το καθεστώς της μεταβλητής πριμοδοτήσεως και, αφετέρου, στις άλλες περιοχές·
ότι, οι λεπτομέρειες εφαρμογής αυτού του καθεστώτος έχουν καθιερωθεί με τον κανονισμό (ΕΟΚ) αριθ. 1310/88 της Επιτροπής (3)·
ότι για την περίοδο 1989 η εκτίμηση του κοπαδιού των προβατίνων υπερβαίνει το μέγιστο εγγυημένο επίπεδο και οδηγεί στον καθορισμό του συντελεστού μειώσεως·
ότι η Επιτροπή Διαχειρίσεως Προβάτων και Αιγών δεν διατύπωσε γνώμη εντός της προθεσμίας που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1989:
- Ο συντελεστής που αναφέρεται στο άρθρο 9α παράγραφος 2 πρώτη περίπτωση του κανονισμού (ΕΟΚ) αριθ. 1837/80 καθορίζεται ως εξής:
- Μεγάλη Βρετανία: 7,0
- υπόλοιπη Κοινότητα: 3,0
- Τα εβδομαδιαία ποσά των τιμών παρεμβάσεως και του κατευθυντηρίου επιπέδου καθορίζονται στο παράρτημα σύμφωνα με το άρθρο 9α παράγραφος 3.
Άρθρο 2
Ο παρών κανονισμός αρχίζει να ισχύει στις 2 Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1988.

Labels: 17
6